NaiveNeuron/SloPal huggingface dataset:
Huba, Mikuláš, poslanec NR SR (2015-12-11):
Ďakujem pekne za slovo. V úvode vášho vystúpenia sme sa dozvedeli, pán minister, že Vodné dielo Gabčíkovo je najväčšia investícia naširoko-naďaleko, ktorá však má negatívne dopady a komplikuje život obyvateľom odrezaných obcí. Ale dozvedeli sme sa aj to, že ide o tzv. rizikovú infraštruktúru. Inými slovami, o niečo ako bezpečnostné riziko. Som rád, že ste to priznali. V tejto súvislosti sa chcem opýtať aj na to, že aká je odhadovaná životnosť tohto vodného diela? Napríklad na koľko rokov sa odhaduje zanesenie čunovskej zdrže sedimentami a v prípade, že tento problém chcete riešiť a ako ho plánujete riešiť. Chcel by som tiež vedieť, ako sa monitoruje kvalita vôd vo vodných zdrojoch dotknutých týmto vodným dielom a ako sa verejnosť môže efektívne dostať k informáciám z tohto monitoringu. Nazvali ste Vodné dielo Gabčíkovo najväčšou stavbou v strednej Európe. Nezabudli ste náhodou dodať, že ide zároveň o najväčšiu čiernu stavbu v strednej Európe? A posledná otázočka... (Reakcia z pléna.) No, nepozastavujte sa nad tým a hľadajte odpovede. Spomínali ste aj účasť zástupcu parlamentu, ak si dobre pamätám, na samite, resp. spomínali ste samit, tú účasť zástupcu parlamentu spomínal kolega Raši. Ja viem, že delegácia Slovenska mala 27 členov, ak som dobre informovaný, a tak sa chcem opýtať, koľkí z nich boli poslanci Národnej rady z príslušného výboru pre pôdohospodárstvo a životné prostredie, prípadne z ďalších vecne príslušných výborov, lebo tých výborov vo vzťahu k zmene klímy máme viacej. Ďakujem pekne.
Čekovský, Kristián, poslanec NR SR (2022-11-10):
Ďakujem pekne. Ja by som chcel ešte poprosiť členov výboru pre kultúru a médiá, o dvanástej, 12.05 h máme výbor v rokovacej miestnosti výboru. Ďakujem pekne.
Mojš, Milan, poslanec NR SR (2012-10-23):
Vážený pán predseda, v rozprave k uvedenému návrhu zákona nevystúpil žiaden poslanec, preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o tomto návrhu hlasovať.
Pellegrini, Peter, predseda NR SR (2015-02-05):
Ďakujem pekne. Vyhlasujem obedňajšiu prestávku a prerušujem rokovanie o tomto bode programu. Po skončení bodu hodina otázok a interpelácie poslancov budeme pokračovať vo vystúpení posledných dvoch prihlásených do rozpravy ústne. Prajem vám dobrú chuť. (Prerušenie rokovania o 12.19 hodine.) (Pokračovanie rokovania o 14.00 hodine.)
Liba, Peter, poslanec NR SR (2023-03-23):
Ďakujem. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2023-12-18):
Pán poslanec Matovič.
Pellegrini, Peter, podpredseda NR SR (2020-09-02):
Pán poslanec Osuský.
Pčolinský, Peter, podpredseda NR SR (2023-06-22):
Nech sa páči, pán minister, v rozsahu päť minút môžte reagovať.
Pellegrini, Peter, predseda NR SR (2023-11-15):
Na vaše vystúpenie traja páni poslanci s faktickou poznámkou. Ako prvá pani poslankyňa Števulová.
Blaha, Ľuboš, poslanec NR SR (2014-12-12):
Asi jediné, čo by som zvažoval, prečo KDH zvolalo túto schôdzu, je, že KDH má z histórie najlepšie skúsenosti z hľadiska takýchto inkvizičných metód – upaľovať bez dôkazov. A toto dneska sa snažíte robiť. (Reakcie z pléna.)
Kollár, Boris, predseda NR SR (2020-05-20):
Prosím, prezentujme sa a hlasujme. (Hlasovanie.) Prítomných 130 poslancov, za 41, proti 88 poslancov, zdržali sa žiadni, nehlasoval 1. Konštatujem, že sme tento návrh neschválili.
Paška, Pavol, predseda NR SR (2014-07-01):
(Hlasovanie.) 135 prítomných 128 za, 7 sa zdržali. Sme v treťom čítaní . Otváram rozpravu. Nemám prihlášku do rozpravy, vyhlasujem ju za skončenú a budeme hlasovať.
P. Hrušovský, predseda NR SR: (2003-06-20):
M. Beňová, poslankyňa: ...situáciu.
Hrnčiar, Andrej, podpredseda NR SR (2017-02-07):
Otváram všeobecnú rozpravu. Do rozpravy som dostal tri písomné prihlášky. Prihlásil sa pán poslanec Heger, pani poslankyňa Jurinová a pani poslankyňa Gaborčáková. Ako prvý o vystúpenie v rozprave požiadal navrhovateľ. Nech sa páči, pán poslanec Matovič.
Jurinová, Erika, podpredsedníčka NR SR (2012-06-26):
Ďakujem pekne. Prosím povereného člena z výboru pre financie a rozpočet Ladislava Kamenického, aby informoval Národnú radu o výsledku prerokovania správy vo výbore.
Žiga, Peter, podpredseda NR SR (2024-06-19):
Uctime si pamiatku pána bývalého poslanca Milana Urbániho minútou ticha. Ďakujem. (Minúta ticha.) Ďakujem pekne. S ďalším procedurálnym návrhom pán poslanec Roman Michelko.
Sulík, Richard, predseda NR SR (2011-02-04):
Ďakujem pekne. Teším sa na túto odbornú diskusiu. Pôvodne som chcel vystúpiť v rozprave, ale teda ten čas nám utiekol, tak týmto sa aj hlásim potom do ústnej rozpravy, ale teraz budem len v krátkosti reagovať. Pán Čaplovič, vy keď ste rozprávali, ja som mal dojem, že som predložil návrh na zrušenie Parlamentnej knižnice. To ani náhodou. Práveže aj mne ide o skvalitnenie jej práce. Jediné, čo navrhujem, je zrušiť periodickú, jej povinnosť periodickej tlače, všetkej periodickej tlače. Ani náhodou som sa a vedome som sa nedotkol neperiodickej tlače. Som za to, aby parlamentná knižnica zbierala, archivovala, dlhodobo archivovala všetky tie výtlačky, knihy, ktoré majú pre parlamentnú prácu zmysel. A ja sám som napriek tomu, že, a ja sa vnímam viac ako technokrat ako – jak nazvať – kultúrnika, v dobrom to myslím, samozrejme. Ale napriek tomu ja sám zbieram knihy a určite napríklad ja žiadne knihy nevyhadzujem. Len to, čo robíme dnes, my tých pracovníkov, ktorých tam máme, my ich zahlcujeme robotou, ktorá nebude mať nikdy žiaden prínos, a to je to, že nútime ich archivovať veci, ako som už menoval tie tituly, 95 % titulov netreba pre parlamentnú prácu. Tie, ktoré treba, voči tým mám všetku úctu a naďalej ich plánujem archivovať a, samozrejme, som nikdy nespravil to, že zrazu vyhodíme Parlamentnú revue alebo takéto niečo. Čiže beriem vás za slovo, pán Jarjabek, dúfam, že vyhľadáte si tu to argumentárium vtedy a že si na pracovnej úrovni možno sadneme. Samozrejme, to, že to riešime tu, je to preto, lebo je to zákon, no inak, keby to bolo rozhodnutie predsedu, tak je to dávno urobené. Tak možnože si môžme ešte raz k tomu sadnúť, ide mi o skvalitnenie práce. A k tým vašim ďalším bodom poviem potom v rozprave v utorok.
Gašpar, Tibor, poslanec NR SR (2024-02-08):
Budeme hlasovať o bode 4 prvého pozmeňujúceho návrhu poslanca Galka.
Huba, Mikuláš, poslanec NR SR (2013-02-06):
Ďakujem pekne v prvom rade mojim dvom kolegom z výboru a klubu za podporu môjho vystúpenia a možno povedať prehĺbenie a rozšírenie toho, čo som, čoho som sa stručne dotkol v niektorých oblastiach. S pánom poslancom Galkom tiež v zásade súhlasím a, samozrejme, nie som za to, aby naši farmári boli akokoľvek diskriminovaní v porovnaní so svojimi západoeurópskymi kolegami. Na druhej strane som upozornil na celkom logickú možnosť druhej cesty, že naozaj tá spravodlivosť sa dá dosiahnuť nielen zvyšovaním našich dotácií, ale znižovaním dotácií tých bohatších, z ktorých takým najviac vyčnievajúcim symbolom sú práve francúzski farmári. A nechcem sa opakovať, ale je takmer všeobecne akceptovaná skutočnosť, že to nadmerné dotovanie západoeurópskeho poľnohospodárstva má celý rad negatívnych dôsledkov, a to nielen v rámci Európskej únie a nielen preto, že to komplikuje život našim výrobcom, ale aj z hľadiska krajín tretieho sveta, teda globálneho trhu s potravinami. Ja viem, že o tom sa tu hovorí minimálne, ale sme členom klubu elitného OECD, sme členom Európskej únie a ďalších elitných spoločenstiev, tak by sme sa naozaj mali zamýšľať aj nad tým, čo naše správanie spôsobuje tomu zvyšku sveta. Ďakujem pekne.
Pčolinský, Peter, doterajší podpredseda NR SR (2023-10-25):
Pán poslanec Andrej Danko.
Ďuriš Nicholsonová, Lucia, podpredsedníčka NR SR (2017-10-13):
Ďakujeme pekne, pán poslanec. Registrujem dve faktické poznámky na vaše vystúpenie. Pán poslanec Viskupič, pán poslanec Heger. Končím možnosť prihlásiť sa s faktickou poznámkou. Pán poslanec Viskupič.
Viskupič, Jozef, poslanec NR SR (2012-09-25):
Ďakujem. Spomenul si dve veci: malá ambicióznosť a nekomplexnosť. Ja by som možno nevyčítal iba toto, ale ja som zažil za predchádzajúceho volebného obdobia jednu debatu nad tzv. cenzami vzdelanosti. Skôr si myslím, že tá argumentácia by mala znieť naopak, aby sme umožnili mať v rámci vzdelania aj to, že vodičáky majú, a skutočne tá výzva, ja sa s ňou stotožňujem, chcel by som vidieť človeka, ktorý dokázal prejsť testami a nevie čítať. Ako ja som sa s tým nestretol, ale v meste, kde žijem, je menšia komunita Rómov, aj keď je problémová, ale tuná riešime trošička inak problém, ako by sme mali. A to je, že aká vypovedateľnosť toho systému, ktorý máme nastavený v rámci testov, je, keď dokáže niekto tuná v parlamente tvrdiť, že sú ľudia, ktorí nevedia čítať alebo čítajú s nepochopením textu, a dokázali absolvovať testy, ktoré smerujú k vydaniu vodičského preukazu? Mne tento návrh pripadá tak troška, raz som ho zažil, tú debatu ešte ako člen SaS klubu, a bol to návrh z dielne pani Anny Belousovovej, ktorá chcela vzdelanostným cenzom zakázať, alebo teda aby kandidovali do komunálnych volieb ľudia, ktorí nemajú dostatočné vzdelanie, a vtedy bol jednohlasne odmietavý postoj na tom klube SaS. A tým, že si myslím, že ja nejakým spôsobom liberálne hodnoty ctím, jeden z mála, takisto aj Peťo Pollák u nás v klube, tak aby sme nešli na nejakú rovinu návrhov Anny Belousovovej. Ďakujem.
Hatráková, Katarína, poslankyňa NR SR (2022-12-05):
... že čo sa týka tej diskusie odbornej medzi prvým a druhým čítaním, tak by som možno na ňu upriamila pozornosť a ona zrejme vyvrcholí v stredu, keď bude ešte stretnutie komisárov a verejného ochrancu práv. Takže uvidíme, aký bude výstup. Čo sa týka hlasovania, tak zrejme až po tej strede, ak by som mohla poprosiť.
Šofranko, Mária, poslankyňa NR SR (2022-10-06):
Ďakujem. Vážený pán predsedajúci, vážené panie poslankyne, páni poslanci v súlade s § 73 zákona o rokovacom poriadku som bola určená za spravodajkyňu k vládnemu návrhu zákona, tlač 1105. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný vládny návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Danko, Andrej, predseda NR SR (2017-03-24):
Ďakujem pán poslanec. Na vystúpenie pána poslanca jedna faktická poznámka. Uzatváram možnosť prihlásenia s faktickými poznámkami. Pán poslanec Alojz Baránik. Nech sa páči.
M. Číž, podpredseda NR SR: (2007-12-11):
(Hlasovanie.) Prítomných 141 poslancov, za návrh 86 poslancov, proti 2 poslanci, zdržalo sa 53 poslancov. Konštatujem, že sme schválili návrh uznesenia Národnej rady k návrhu rozpočtu Úradu pre dohľad nad zdravotnou starostlivosťou na rok 2008. Vážené kolegyne, kolegovia,  ďalej budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi . Dávam slovo spravodajcovi, ktorého určil navrhnutý gestorský výbor, poslancovi Danielovi Lipšicovi, aby hlasovanie uviedol. Najprv budeme hlasovať o návrhoch podaných podľa § 73 ods. 3 zákona o rokovacom poriadku. Pán poslanec, máte slovo.
Bugár, Béla, podpredseda NR SR (2011-05-20):
Pani poslankyňa bola jediná, ktorá sa prihlásila písomne do rozpravy. Pýtam sa teraz, či sa hlási ústne niekto do rozpravy k tomuto bodu. Konštatujem, že nie je to tak. Vyhlasujem rozpravu za skončenú. Pán guvernér, chcete zaujať stanovisko? Nech sa páči.
Blanár Juraj, podpredseda NR SR (2023-06-22):
Nech sa páči, môžete.
Petrík, Simona, poslankyňa NR SR (2024-01-23):
Ďakujem ti, kolegyňa Viera, za svieži a intelektuálne naozaj iskrivý príspevok do našej už tretí týždeň bežiacej debaty o zásadných zmenách v Trestnom zákone, ktoré majú rovnako zásadným spôsobom nabúrať piliere právneho štátu. Mňa už vtedy vlastne zarazilo, keď Peter Pellegrini ako predseda parlamentu sa prvýkrát vyjadril, že je naklonený tomu, aby sa navrhnuté zmeny v Trestnom poriadku upravili, a teraz sa zrazu podobne vyjadruje aj veľmi prekvapivo europoslankyňa Neveďalová. Po prvýkrát som počula, že by pani Neveďalová vôbec k tejto téme niečo povedala, ktorá teda očividne nevedela a nevidela tieto navrhnuté zmeny, keď hovorí, že sa o ich finálnej podobe dozvieme, až keď budú prijaté a potom v druhom čítaní ešte možno aj menené. No a o čom to svedčí? Podľa mňa v prvom rade o tom, že ani samotná koalícia nie je dohodnutá na tom, čo chce ďalej s týmito zákonmi robiť, a je rozhodená tým, že rozprava o nich stále nie je ukončená. A to znamená, že má strach. Peter Pellegrini má strach, lebo sa to negatívne odrazí na jeho plánovanej dokonalej prezidentskej kampani, ktorú ohlásil v pompéznom, nafúknutom a miestami až jemne trápnom štýle minulý piatok. A Fico sa bojí, že mu z jeho trúfalých plánov likvidácie právneho štátu zostanú len čiastkové zmeny. A zároveň vie, že ho čakajú ťažké koaličné časy, pretože SNS má ďaleko od stabilného koaličného partnera a môže sa stať naozaj hocičo. Preto každá jedna minúta venovaná upozorňovaniu na skutočné dôvody konania súčasnej vlády je podstatná a ja ti, Vierka, ďakujem za tých tvojich desať minút. (Potlesk.)
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Dvořák.
Šimko, Igor, poslanec NR SR (2023-11-14):
Ďakujem pekne. Ja mám tú výhodu, že dnes ráno som bol na výbore pre pôdohospodárstvo a životné prostredie a dosť obšírne a viac ako tridsiatimi minútami pán minister deklaroval teda postup alebo, alebo ten program v rámci vyhlásenia vlády PVV v oblasti životného prostredia a musím povedať, že z môjho pohľadu obsiahli na ministerstve maximum odborných tém. Bola tam obsiahnutá voda, ochrana vodných zdrojov, zároveň využitie energetického potenciálu vody. Na druhej strane boli obsiahnuté aj envirozáťaže, takisto odpadové hospodárstvo, využitie odpadov v oblasti energetického alebo materiálového zhodnocovania. Ja osobne vnímam toto PVV v oblasti životného prostredia ako jedno z veľmi pragmatických a od začiatku tvrdím, že ktokoľvek bude viesť rezort životného prostredia, nemusí byť chorobný ochranár, ale má to byť pragmatik, ktorý bude vedieť čo robiť s, aj s hospodárstvom a so životným prostredím, aby životné prostredie neprišlo skrátka. Prečítali sme si za posledné týždne niekoľko informácií o medveďoch, o vlkoch, o rôznych nejakých posunoch vo vnímaní a treba oddeľovať to, čo prebehne médiami a na druhej strane to, čo reálne bude zrealizované. Ja osobne podporujem programové vyhlásenie vlády v celom komplexe a verím, že tak urobia všetci vládni a možno aj opoziční poslanci. Ďakujem pekne.
Senko, Ján, poslanec NR SR (2015-05-06):
Ďakujem za slovo, pán predseda. V rozprave vystúpili štyria diskutujúci, nepredložili žiaden procedurálny návrh, vzhľadom k tomu, pán predseda, dajte hlasovať o tom, že Národná rada sa uzniesla prerokovať predložený návrh zákona v druhom čítaní.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 127 poslancov, za 48, proti 1, zdržalo sa 74, 4 nehlasovali. Konštatujem, že Národná rada nebude pokračovať v rokovaní o návrhu zákona. Ďalej budeme hlasovať o bode 68 programu. Je to prvé čítanie návrhu poslancov Gyimesiho, Grendela, Polláka a Pleštinskej na vydanie zákona, ktorým sa dopĺňa zákon č. 241/1993 Z. z. o štátnych sviatkoch. Je to tlač 1455. Dávam slovo spravodajkyni, ktorú určil navrhnutý gestorský výbor pre kultúru a médiá, pani poslankyni Monike Kozelovej, aby hlasovanie uviedla. (Hlasovanie o návrhu poslancov Národnej rady Slovenskej republiky Györgya Gyimesiho, Gábora Grendela, Petra Polláka a Zity Pleštinskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1455.)
Zmajkovičová, Renáta, podpredsedníčka NR SR (2013-03-26):
Pán poslanec Hlina, procedurálny.
A. Belousovová, podpredsedníčka NR SR: (2007-06-27):
Nech sa páči, pán poslanec, máte slovo.
Laurenčík, Milan, podpredseda NR SR (2020-07-14):
Prosím, prezentujme sa a hlasujme. (Hlasovanie.) Prítomných 145, za 107, proti 0, zdržalo sa 38, nehlasovalo 0. Konštatujem, že aj tento návrh sme schválili. Panie poslankyne, páni poslanci, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme tieto vládne návrhy zákonov, tlače 172, 175 a 177, prerokovali zajtra, teda v stredu 15. júla 2020 o štrnástej hodine. Je všeobecný súhlas? (Súhlasná reakcia pléna.) Ďakujem. Konštatujem, že sme si určili termín prerokovania týchto návrhov zákonov. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnych návrhoch zákonov v druhom čítaní rokovať na schôdzi Národnej rady tak, ako sme si určili. Teraz nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 468/2019 Z. z. o štátnom rozpočte na rok 2020 , ktorý prerokúvame v skrátenom legislatívnom konaní (tlač 170). Dávam slovo predsedovi výboru pre financie a rozpočet poslancovi Mariánovi Viskupičovi, aby hlasovanie uvádzal.
Hrnčiar, Andrej, podpredseda NR SR (2017-02-09):
Pán poslanec Baránik.
Fecko, Martin, poslanec NR SR (2016-09-14):
Takže ďakujem veľmi pekne, kolegyne, kolegovia, že ste ma vypočuli, aj za vaše podnety, ktoré som si zapísal, a pokiaľ myslíte, že vaše svedomie je s tým uzrozumené, že by to mohlo prejsť ako nepolitická téma, ale ako záchrana našich lazov, časti našej krajiny, ktorá môže povedať aj svetu, ako tí naši predkovia žili, a môže dotiahnuť aj nejaký kapitál cez tú možnože turistiku, aj nejakú tú rekreáciu, tak budem veľmi rád. No a končím tak, ako ja zvyknem, že žime tak, aby bolo aj chleba, aj neba. Ďakujem pekne.
E. Kukan, minister zahraničných vecí SR: (2006-04-20):
Vážené panie poslankyne, páni poslanci, pán poslanec, budem čítať odpoveď pána ministra kultúry v prvej osobe. Vážený pán poslanec, nepredpokladal som, že práve vy budete nositeľom bagatelizovania procesu výberu generálneho riaditeľa Slovenského národného divadla, jednej z najstarších erbových inštitúcií rezortu kultúry. Spravil som všetko pre to, aby proces výberu prebehol zodpovedne, aby bola komisia vyvážená a všeobecne akceptovaná a aby rozhodovala podľa exaktných kritérií, medzi ktorými som zatiaľ nepočítal ani so štylistikou, ani formálnou dokonalosťou projektu. Aj keď neskrývam svoje presvedčenie, že budúci generálny riaditeľ Slovenského národného divadla by mal vedieť po slovensky a tiež by mal byť schopný písomne, vrátane formálnych náležitostí predložiť svoje idey a predstavy. Nie sú to však jediné dispozície, ktorými by mal byť vybavený. Aj pri tejto príležitosti by som však chcel, vážený pán poslanec, opätovne zdôrazniť, že výber generálneho riaditeľa SND musí byť rýdzo profesionálnou, odbornou záležitosťou a je, jemne povedané, veľmi nevhodné doň zaťahovať politiku, ideológiu, ba čo i len pozerať naň politickými okuliarami. Nespočetne krát som už aj v minulosti pripomínal, že tento rezort viac ako iné nemôže vo svojom praktickom výkone podliehať straníckym záujmom či direktívam. Vy, vážený pán poslanec, predsa viete lepšie ako ja, že výkon operného speváka, činoherca, režiséra, ale aj riaditeľa divadla predsa nemôže mať nič spoločné s politikou. Ak má, zle je s operným spevom, réžiou, ale i vedením divadla. Preto verte, že tak ako pri posudzovaní štylistickej úrovne, tak ani pri posudzovaní koncepcie a vízie uchádzačov o funkciu generálneho riaditeľa SND pôjde len a len o čo najobjektívnejší vecný výber uchádzača a nie o dennú politiku. Vari sa dohodneme na tom, vážený pán poslanec, že umenie sa celkom dobre nedá rátať na volebné obdobia. Pri mojom znovunastúpení na post ministra ste kdesi, vážený pán poslanec, vyhlásili, že, citujem, „si ma nesmierne vážite“. Ďakujem vám za tento kompliment aj dodatočne a predpokladám, že obsahuje aj dôveru, že nemienim ani s funkciou generálneho riaditeľa SND, ani s osudom slovenskej kultúry vôbec kupčiť či čachrovať. Preto som sa, hádam, naozaj na ministerstvo kultúry nevracal. V každom prípade si vás dovolím, vážený pán poslanec, požiadať o osobné stretnutie, pri ktorom by sme mohli vari dôjsť k názoru, ktorý by bol v prospech Slovenského národného divadla aj celej slovenskej kultúry. Ďakujem.
Šefčík, Marek, poslanec NR SR (2021-06-24):
No, ďakujem, kolegovia, za vaše faktické poznámky, bolo ich veľa. Mám tu nejaké veci poznačené, ale nebudem jednotlivo rozoberať tie veci. Rád by som chcel len povedať, že po tých 30 rokoch ísť znova všetko, alebo nič je podľa mňa chybná cesta z toho konzervatívneho pohľadu. My by sme mali umenšovať zlo, ak sa to dá, umenšovať zlo. Čiže ja, ja si opakovane poviem, myslím, že keď prinesieme znova tento zákon, ktorý má nádej na úspech, tak ja dúfam, že prejde a že my umenšíme to zlo a že zachránime čo najväčší počet detí. Ja som takisto za život, ale hľadaj mi, hľadajme také spôsoby, ktoré sa dajú v tomto parlamente presadiť. Nebojujme tu mečmi, nožmi pomaly proti sebe, kričíme tu na seba, v tejto téme citlivej, veľmi citlivej, ale skúsme nájsť spoločnú reč. Však ja som to počul aj z iného tábora, že skúsme nájsť spoločnú reč a skúsme presadiť zlepšenie. Ďakujem.
Kollár, Boris, predseda NR SR (2022-06-16):
Evidujem jednu faktickú poznámku, vystúpi s ňou pán poslanec Kotleba. Nech sa páči.
Hrnko, Anton, poslanec NR SR (2019-01-30):
Ďakujem, pán predsedajúci. No, vzhľadom na vaše vystúpenia musím povedať, že toto patrilo k jedným z konštruktívnejších vystúpení, ale mám tu jednu otázku na vás a pravdepodobne to súvisí celkovo aj s tým, na čo ste poukázali. Totižto od roku ´93, keď bol zriadený výbor pre obranu a bezpečnosť suverénnej Slovenskej republiky, predseda výboru vždy dostal od armády výstroj aj s riadnym označením, že predseda výboru. Aj ja to mám. A keď chodím na cvičenia, kde ma pozvú, napríklad na Lešť, tak jednoducho vzhľadom na situáciu, ktorá sa tam vyvíja, aby tam človek nechodil v poltopánkach a s viazankou, tak chodíme v týchto uniformách. Je to už tradícia. No tak ja neviem, do akej miery toto má byť chápané ako priestupok. Pretože politik, ktorý je napríklad ministrom na vnútre alebo na obrane, predsa je súčasťou tohto stroja. Takže na toto by som, pán Dostál, potreboval od vás odpoveď, alebo resp. ako to navrhujete riešiť.
Laurenčík, Milan, podpredseda NR SR (2021-12-10):
V rozprave by teraz mal vystúpiť pán poslanec Juraj Šeliga, ktorý už raz stratil poradie. Keďže tu nie je, nevystúpi v rozprave. Takisto nevidím tu ani pani poslankyňu Moniku Kaveckú. Opravte ma, ak to nie je pravda. Tým pádom rozprava skončila a vyhlasujem ju teda za skončenú. Chce zaujať k rozprave stanovisko pán navrhovateľ?  Nech sa páči, pán minister.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 144 prítomných, 93 za, 3 proti, 47 sa zdržalo, 1 nehlasoval. Konštatujem, že sme tento návrh schválili. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 544/2010 o dotáciách v pôsobnosti Ministerstva práce, sociálnych vecí a rodiny Slovenskej republiky, tlač 263. Dávam slovo predsedovi výboru pre sociálne veci poslancovi Jánovi Richterovi, aby hlasovanie uviedol. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 263.)
Podmanický, Ján, poslanec NR SR (2011-09-07):
Ak by ste boli taký dobrý, pán podpredseda, zatiaľ by som pokračoval vo svojom vystúpení. Ja chcem nadviazať na to, čo tu už dnes zaznelo. A chcem povedať, že je neuveriteľné, ako sa pán minister správa v Národnej rade Slovenskej republiky. Ak ste si, pán minister, neuvedomili, tak pripomeniem, že ste v najvyššom zákonodarnom orgáne Slovenskej republiky, ktorému je zodpovedná aj vláda Slovenskej republiky a jednotliví ministri. Čiže vy by ste nám tu nemali dávať školenie zo slušnosti, keď sa vy sám nesprávate slušne. Ja som, pán minister, nemal nič zlé na mysli, keď som vystúpil. A upozornil som vás, že asi desať minút stálo rokovanie Národnej rady aj s poslancami, ktorí tu sedeli, aj s podpredsedom Národnej rady. Čakal som, že vystúpite a pred úvodom poviete aspoň dve-tri slová na nejaké ospravedlnenie, lebo ten dôvod, aj to som vám povedal, by sme vedeli pochopiť, je to normálne, že ste zaneprázdnený človek. O to viac som bol zaskočený, ako zúrivo ste na mňa zaútočili, že som si dovolil vystúpiť v rozprave. Hľadal som primeranú formu. Ja vás nepoznám, nebudem vám chodiť čosi šepkať do ucha ako váš stranícky kolega. A to je v poriadku, že on vás prišiel upozorniť. Zrejme aj pánu poslancovi Krnáčovi sa to zdalo hlúpe, že neviete povedať ani bú. Prepáčte, pán minister, ste člen vlády, tu sú základné atribúty slušnosti. Ale chcem povedať, ja si vyprosujem, pán minister, aby ste sa takto správali, keď som vás slušne upozornil. Ja som vás nijakým spôsobom neurazil. A ja som vám povedal, že viem pochopiť vaše dôvody. O to nepochopiteľnejšia je vaša zúrivá reakcia. A tá zúrivá reakcia je obrazom vašej povahy. Takže, pán minister, prosím, uvedomte si, že ste v Národnej rade Slovenskej republiky a nie ste v nejakom chlieve alebo niekde inde. Tak začnite sa podľa toho správať.
P. Paška, predseda NR SR: (2007-03-27):
(Hlasovanie.) 143 prítomných, 67 za, 66 proti, 9 sa zdržali, 1 nehlasoval. Ani tento bod sme neschválili.
P. Hrušovský, predseda NR SR: (2005-03-17):
(Hlasovanie.) 131 prítomných, 118 za, 1 proti, 11 sa zdržalo, 1 nehlasoval. Návrh sme schválili. V. Ondrejka, poslanec: Všetky pozmeňujúce návrhy boli odsúhlasené, dajte hlasovať o postúpení návrhu zákona do tretieho čítania.
Glváč, Martin, podpredseda NR SR (2018-09-11):
Ďakujem. S faktickými poznámkami nikto. Končím možnosť prihlásiť sa. Uzatváram rozpravu. Pán navrhovateľ? Nie. Spravodajca? Nie. Vyhlasujem rozpravu za skončenú. Prerušujem rokovanie o tomto bode programu. Pristúpime k druhému čítaniu o zákone z 20. júna 2018, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou. Materiál je pod tlačou 1048. Dávam slovo spravodajcovi z ústavnoprávneho výboru poslancovi Petrovi Kresákovi a prosím ho, aby informoval Národnú radu o výsledku prerokovania vráteného zákona vo výbore, príp. keby mal aj kartu aj všetko, tak ho uvítam s radosťou. (Smiech spravodajcu.) Nech sa páči. (Rokovanie o zákone z 20. júna 2018, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1048.)
Bugár, Béla, podpredseda NR SR (2016-10-26):
Pani poslankyňa, neviem, ako to funguje u vás v klube, ale tí, ktorí boli aj za vás na rokovaní grémia, súhlasili. Preto sme oznámili, že bol súhlas grémia, to znamená aj vašich predstaviteľov v klube. Ale keď si myslíte, že treba o tom hlasovať, nikdy sme to nerobili, ale pre vás to urobím. Takže prezentujme sa a hlasujme. Hlasujeme, samozrejme, o tom, že rokujeme v inom režime, to znamená, že prestávka je od jednej do druhej a do ôsmej do večera. (Hlasovanie.) Prítomných 132 poslancov, za 115, proti 12, zdržali sa 2, 3 nehlasovali. Pani poslankyňa, dúfam, že je to takto v poriadku. Ešte tam, áno, pán poslanec Viskupič.
Glváč, Martin, podpredseda NR SR (2019-09-19):
S reakciou, nech sa páči, pani poslankyňa Grausová.
Kozelová, Monika, poslankyňa NR SR (2021-12-02):
Ja môžem podpísať absolútne drvivú väčšinu toho, čo povedal kolega Dostál. Jediná vec, ktorá ma na tejto, na tejto celej voľbe hnevá, je to, že opäť to bude raz voľba politická, nech bude taká alebo onaká. Ja si myslím, že o deťoch by sa nemalo rozhodovať politicky. O deťoch by sa malo rozhodovať s rozumom. Takže ja pevne verím, že takto aj tá voľba dopadne. Ale už z princípu je mi proti srsti, že vôbec o ombudsmanovi pre deti rozhoduje, rozhodujú politici.
Mikuš, Jozef, poslanec NR SR (2013-10-30):
V rozprave nevystúpil, teda vystúpil jeden poslanec, ktorý nepodal žiaden pozmeňujúci návrh. Pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) rokovacieho poriadku prerokovať predložený návrh v druhom čítaní.
Hrušovský, Pavol, podpredseda NR SR (2010-09-08):
Prezentujme sa a hlasujme o návrhu uznesenia. (Hlasovanie.) 136 prítomných, 77 za návrh, 11 proti, 48 sa zdržalo. Návrh sme schválili. Teraz poprosím pána poslanca Homoľu, ktorého určil gestorský ústavnoprávny výbor, aby predložil Národnej rade návrh uznesenia k prerokovávanej Informácii o vydaných aproximačných nariadeniach vlády Slovenskej republiky v I. polroku 2010 a o zámere prijímania aproximačných nariadení vlády Slovenskej republiky v II. polroku 2010 . Nech sa páči, pán poslanec.
Dostál, Ondrej, poslanec NR SR (2023-06-15):
Pán poslanec Mazurek, k tomu, či sú všetci nelegálni migranti zločinci a kriminálnici, a k tomu, kto čomu rozumie alebo nerozumie. Vy tvrdíte, že my z klubu SaS-ky, ktorí sme sa tu pousmievali pri vašom vystúpení, tomu nerozumieme, lebo podľa vás každý, kto pácha nelegálnu činnosť, pácha kriminálnu činnosť. To ale nie je pravda. Kriminálna činnosť nie je porušovanie akéhokoľvek zákona, ale porušovanie Trestného zákona. Skúsim to vysvetliť, aby ste tomu porozumeli aj vy. Ak napríklad pán poslanec Mazurek poruší zákon o rokovacom poriadku Národnej rady Slovenskej republiky, nerobí to z neho kriminálnika. Kriminálnika z neho robí, ak poruší Trestný zákon, spácha trestný čin a konštatuje to právoplatným rozsudkom na to príslušný súd. To je rozdiel. Hoci rozumiem, že zrovna vám ako právoplatne odsúdenému kriminálnikovi tento rozdiel môže unikať.
Bubnár, Jozef, poslanec NR SR (2020-04-23):
Ďakujem za slovo. Pán poslanec Petrák, ja vám ďakujem tak isto za váš príspevok a myslím, že sa zhodnem aj s kolegom Vašečkom a Habánikom, že na tom výbore pre vzdelávanie, výchovu, mládež a šport sme sa naozaj zišli ľudia, ktorí sme zapálení a máme veľmi silný záujem na tom, aby nielen naše školstvo, ale aj šport a všetky tie edukačné inštitúcie progresovali. Teda naozaj si aj vás veľmi vážim za váš punc profesionality, ktorý vnášate do nášho výboru. Každopádne trošku musím sa zastať pána ministra, lebo trošku ma prekvapilo, že ste teda hovorili o tom, že chýbajú vám tam teda konkrétne čísla vyjadrené v percentách, v číslach atď. Viete, ja si myslím, že pán minister Gröhling to nespomenul a robí to veľmi zodpovedne, pretože myslím, že dnes ani sám slávny Chuck Norris by nedokázal predpokladať, čo sa stane zajtra, čo sa stane o mesiac, kam sa vlastne ocitneme a aj na výbore nám dal prísľub, že je v intenzívnych rokovaniach s Eduardom Hegerom, s ministrom financií a každý ďalší konkrétny návrh a krok, opatrenie, ktoré v rámci školstva prednesieme, už bude určite aj s konkrétnymi číslami, s percentami. Takže ja len naozaj som sa chcel tak trošku zastať pána Gröhlinga, že aj keď už to znie ako možno také trošku klišé, že dnes sa nachádzame v takej dobe, akú žiadna vláda teda nemala, ale, bohužiaľ, niet nahejšej pravdy ako táto. A práve preto, ja si myslím, že ak príde ten deň zúčtovania pre pána ministra školstva o štyri roky, tak urobil veľmi dobre, že dnes sa nezaviazal nejakými konkrétnymi percentami a číslami, aby potom mu naozaj jeho aj naši voliči nemuseli nič vyčítať. Ďakujem pekne.
Laurenčík, Milan, podpredseda NR SR (2022-02-23):
Vážené panie poslankyne, vážení páni poslanci, otváram tretí rokovací deň 58. schôdze Národnej rady Slovenskej republiky. Dnes som sa pozeral do kalendára, meniny majú Romanovia a Romany, takže viem, že tu máme Romanu Tabák a Romana Foltina, tak im želám všetko najlepšie k dnešným meninám! (Reakcia z pléna.) A tu ma ešte pán poslanec upozornil, že aj pán minister Roman Mikulec, ktorého dneska odvolávame, má meniny, tak aj jemu želám všetko najlepšie! O ospravedlnenie na dnešnom rokovacom dni 58. schôdze Národnej rady Slovenskej republiky požiadali nasledujúci poslanci: pán poslanec Ľuboš Blaha, Martin Borguľa, Martin Fecko, Eva Horváthová, Eva Hudecová, Lukáš Kyselica, Ľubica Laššáková, Anna Mierna, Alexandra Pivková a Miroslav Urban. Ak dovolíte, ešte by som sa krátko vrátil k včerajšiemu grémiu, kde sme hovorili o tom, že budeme prísne dbať na to, aby poslanci v rokovacej sále sa vyjadrovali slušne, neútočili medzi sebou navzájom a zrovna za včerajšieho vedenia schôdze sa udialo to, že pán poslanec Jozef Pročko sa podľa môjho názoru nevhodne vyjadril k pánovi poslancovi Sujovi, ten tu na mňa, samozrejme, vybehol ešte predtým, ako by som dokázal pána poslanca Pročku na to upozorniť. Ja som na to chcel upozorniť, ale pán Suja arogantne vykrikoval tu na mňa, urážal ma, ziapal tu ako nepríčetný, dokonca potom ešte aj v rozprave o mne hovoril, že ako nedodržujem rokovací poriadok a závery grémia. Tak by som to chcel uviesť na pravú mieru. Ja som pána Pročka chcel upozorniť, keď sa pán Suja ukľudnil, ja som pána Pročka upozornil, pán Pročko dokončil svoju faktickú poznámku tak, ako sa má. Viem, že sú emócie, chápem to, že sa vyjadrujeme emocionálne, ale ozaj takéto výroky sú nevhodné. Na druhej strane ma zarazilo to, že práve pán poslanec Suja je citlivý na takéto označovanie. Keď on tu úplne normálne označí poslanca, že je vrah. Dokonca namiesto toho, aby sa mu ospravedlnil, tak tu znova vystrája, uráža, osočuje. Takže pán poslanec Pročko by mal byť hlavne sebakritický voči sebe. (Reakcia poslanca Pročka: „Kto? Pán poslanec Pročko?“ ) Pardon, pán poslanec Suja, prepáčte, pán poslanec, teraz mi to ušlo. Sebakritický voči, voči sebe. Chcem vás všetkých teda upozorniť, že tie závery grémia platia a budem dôsledne dbať na to, aby žiaden z poslancov nikoho tu neurážal, aby sa tu vulgárne nehovorilo. A pri prvej príležitosti využijem svoje právomoci podľa § 32 ods. 2 a budem vás vykazovať zo sály. Verím, že sa tak, samozrejme, nestane a že budeme dnes slušne rokovať. No a teraz už budeme pokračovať. (Reakcia z pléna: „Pani Remiášová má procedurál.“) Prosím? (Reakcia z pléna: „Pozrite sa na tabuľu.“) No však, samozrejme, budeme pokračovať v prerušenej rozprave. Ešte predtým dám slovo pani poslankyni Anne Remiášovej s procedurálnym návrhom.
Pellegrini, Peter, predseda NR SR (2023-12-12):
Prosím, prezentujme sa a hlasujme o bodoch spoločnej správy 1 a 2 spoločne s odporúčaním gestorského výboru schváliť. (Hlasovanie.) Prítomných 126 poslancov, za 84, proti bol 1, zdržalo sa 41 poslancov. Konštatujem, že sme tieto body schválili.
Simon, Zsolt, poslanec NR SR (2013-09-19):
Pán kolega, môj apel bol k tomu, aby odškodnenie nebolo jednorazové, ale pravidelné, pretože príjem a zisk z tohto tranzitu nie je jednorazový, ale pravidelný. To je jeden z tých momentov. A druhý z tých momentov je, že pán Holjenčík tak dobre vykonáva svoju prácu, že od 1. mája cenu tranzitu alebo vstupu prepravy plynu na Slovensko zvýšil na trojnásobok zo Západu, teda z Nemecka alebo Českej republiky. To znamená, že tiež nesleduje záujem občanov, ale záujem investora, teda Eustreamu. Ďakujem.
Kollár, Boris, predseda NR SR (2022-10-06):
Prosím, prezentujme sa a hlasujeme. (Hlasovanie.) Prítomných 132 poslancov, za 70, proti 13, zdržalo sa 48, nehlasoval 1. Konštatujem, že sme tento návrh schválili. Budeme pokračovať hlasovaním v prvom čítaní o návrhu poslanca Karahutu na vydanie zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami, tlač 1117, bod 138 schváleného programu. Spravodajcom je člen navrhnutého gestorského výboru pre pôdohospodárstvo a životné prostredie poslanec Vladimír Zajačik. Prosím ho, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Jaroslava Karahutu na vydanie zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 1117.)
Laššáková, Jana, podpredsedníčka NR SR (2012-09-26):
Pán poslanec Gál chce reagovať? (Reakcia poslanca.) Áno, nech sa páči.
Zahorčák, Viliam, poslanec NR SR (2023-11-23):
128. Pán kolega Gašpar, obrátil si sa na poslancov Progresívneho Slovenska, ako si povedal, obraciaš sa na nich častejšie, mysliac si, že keďže neboli ani v Matovičovej, ani v Hegerovej vláde, že budú nezaujatí a spravodliví. Progresívnemu Slovensku však podľa mňa o spravodlivosť vôbec nejde. Ide im o politické body, čo by som chápal, ide im sčasti aj o naplnenie zadania, ktoré im dáva asi Denník N, ale čo ma znepokojuje väčšmi, ide o zakrytie podielu na nezákonnostiach ľudí z ich prostredia, ktorí boli spätí s tzv. úradníckou vládou odborníkov aj ľudí z mediálneho prostredia blízkeho Progresívnemu Slovensku, ktorí nielenže za spravodlivosť vtedy sa nepostavili, ale z ktorej mnohí, jemne povedané, nemajú čisté svedomie aj pred tvojím, Matúš Šutaj Eštok prekáža. Ďakujem.
V. Veteška, podpredseda NR SR: (2005-03-18):
O slovo požiadal predkladateľ správy, podpredseda vlády pán Csáky. Nech sa páči, pán podpredseda.
Kotleba, Marek, poslanec NR SR (2021-06-22):
Ďakujem za slovo. Pán predseda výboru, ja som chcel faktickou na vás reagovať, len ste sa neprihlásili do rozpravy. Mňa by zaujímal iba jeden bod v čl. I, ak to máte otvorené, a je to dvad... bod č. 21 a citujem: „Orgán miestnej štátnej správy v školstve určí materskú školu, v ktorej bude plniť povinné predprimárne vzdelávanie dieťaťa, ktoré...“ Potom je tam po a), po b). A chcem by som sa opýtať, že či teda napríklad okresný úrad alebo nejaký orgán určí direktívne rodičom, že z dôvodu kapacity ktorú škôlku majú navštevovať, že ak by išlo o nejaký okres, že či by to potom nebolo aj pre tých rodičov náročné, ak by museli dochádzať tie deti niekde inde do školy. Iba tak, že či im to direktívne určí a že či ten, či ten rodič bude môcť odmietnuť plnenie tej, toho predprimárneho vzdelávania v tej danej škôlke a bude si môcť napríklad vybrať súkromné zariadenie. Iba to by som sa chcel celé spýtať. Ďakujem pekne.
A. Belousovová, podpredsedníčka NR SR: (2008-05-15):
Preto sa chcem opýtať, či sa chce niekto prihlásiť do rozpravy ústne. Ústne sa do rozpravy prihlásil pán poslanec Urbáni. Končím možnosť podania ústnych prihlášok do rozpravy a pán poslanec Urbáni má slovo.
V. Veteška, podpredseda NR SR: (2007-10-18):
Pán minister, želáte si vystúpiť? Nech sa páči.
V. Veteška, podpredseda NR SR: ():
Vážení prítomní, číslovka dvanásť má v histórii európskej civilizácie osobitné symbolické postavenie. Dvanásť tabúľ rímskeho práva nám pripomína elementárne základy pravidiel občianskeho spolunažívania, dvanásť apoštolov nám pripomína korene kresťanskej morálky, dvanásť mesiacov roka a dvanásť hodín na ciferníku nám pripomínajú našu zodpovednosť za to, ako plodne prežijeme našej individuálne životy, dvanásť hviezd na vlajke Európskej únie nech nám vždy pripomína našu spoluzodpovednosť za slobodu, mier a prosperitu národov nášho kontinentu. (Potlesk.) (Príchod vlajkonosičov so zástavou Európskej únie a slávnostný akt jej umiestnenia v rokovacej sále.) (Hymna Európskej únie v podaní speváckeho zboru.) (Potlesk.) (Hymna Slovenskej republiky v podaní speváckeho zboru.) (Odchod vlajkonosičov.)
M. Číž, poslanec: (2003-06-20):
Diskusia opäť sa zmenila na jednostranný monológ opozície, bez akéhokoľvek pokusu a náznaku serióznej parlamentnej diskusie, chcem vyjadriť v tomto smere ľútosť. No a k meritu veci, som presvedčený, že tento typ takzvanej novopravicovej politiky Slovensku nesmierne škodí a veľmi rýchlo, predpokladám do dvoch rokov to všetci uvidíme. Chcem len všetkých vyzvať, aby sme venovali týmto otázkam, hlavne teda základným východiskám našej ekonomickej politiky, pretože ďalšie dva roky totožného typu politiku, ako robíme päť rokov, Slovensko nevydrží. Ďakujem. (Potlesk.)
Žitňanská, Jana, poslankyňa NR SR (2012-12-13):
Ďakujem veľmi pekne. Pán minister, ja vás poprosím, aby ste povedali presne, kedy ma v Tatrách kto vypískal. Naozaj vás poprosím, aby ste to zistili. A kedy mňa v Tatrách nejaké združenie alebo niekto vypískal, pretože to nie je pravda. Ja už minule som hovorila, že by som bola veľmi rada, kebyže prestanete klamať, pretože sa zaradíte v rebríčku po vašom predsedovi na druhé miesto. Takže ešte raz poprosím, dátum, čas, za akých okolností, kto ma vypískal. Ináč budem žiadať o ospravedlnenie, lebo to nie je pravda. Ale teraz vecne k tomu, čo ste povedali. Ja môžem len tlieskať tomu, že chcete alebo že vaša cesta je, aby každé dieťa dostalo rovnakú šancu alebo rovnaký balík peňazí na voľnočasové aktivity. (Ruch v sále.) Čiže tomuto tlieskam, hoci ma nepočúvate, chcem povedať, že, áno, tomuto vášmu výroku tlieskam a naozaj som za to, aby všetky deti mali šancu. Problém ale je, že tú šancu nebudú mať, pretože tá samospráva nemusí použiť tie peniaze na voľnočasové aktivity týchto detí a už sa to tak deje, už to tu aj Martin Poliačik spomínal. Keď sa bavíme o tom, alebo aj vy ste teda vlastne pripustili, že áno, niektoré centrá zaniknú, ale že zostanú tie kvalitné. Práveže toto nie je cesta k tomu, aby prežili len tie kvalitné. Prežijú tie, ktoré proste nejakým spôsobom dokážu si zazmluvniť tie deti, tie možno nejaké šikovnejšie, ale to nie je o kvalite. To sa mýlite, keď si myslíte, že prežijú len tie kvalitné. Prežijú tie, ktoré budú napríklad, čo sa týka vzdialenosti od bydliska toho dieťaťa, vyhovovať, ale nemusí to byť to najkvalitnejšie. A iba posledná poznámka k tomu, čo ste povedali, že chcete rozpisovať učivo po stupňoch vzdelania. Áno, súhlasím, nie po ročníkoch, ale po stupňoch vzdelania. Ďakujem.
Grendel, Gábor, podpredseda NR SR (2023-05-10):
Ako posledný s faktickou poznámkou pán poslanec Martin Fecko.
P. Hrušovský, predseda NR SR: (2005-10-26):
vládnom návrhu zákon o inšpekcii práce a o zmene a doplnení niektorých zákonov (tlač 1342), ktorý prerokúvame ako tlač 1342. Poprosím teraz pani ministerku, aby z poverenia vlády Slovenskej republiky Národnej rade uviedla a odôvodnila návrh zákona. Máte slovo, pani ministerka.
Ďuriš Nicholsonová, Lucia, podpredsedníčka NR SR (2017-02-09):
Áno, teraz prerušujem rokovanie o tomto bode programu. Veľmi pene vám ďakujeme, pani ombudsmanka. Veľa šťastia. (Reakcia z pléna.) Už ide. Tuto náš galantný kolega. (Potlesk.) Aj milé veci sa tu niekedy dejú, že? A teraz budeme pokračovať, dámy a páni, v prerušenej zlúčenej rozprave v prvom čítaní o bodoch 56 až 58, a síce návrh poslancov Beblavého a Macháčkovej na vydanie ústavného zákona, ktorým sa mení a dopĺňa ústava, pod tlačou 382, a návrh poslancov Beblavého a Macháčkovej na vydanie zákona o zrušení vyšších územných celkov, pod tlačou 383. A tretím bodom je návrh poslancov Beblavého a Macháčkovej na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samosprávy, pod tlačou 401. Poprosím pána poslanca Miroslava Beblavého, aby zaujal miesto určené pre navrhovateľov, a pána spravodajcu Jozefa Lukáča, aby zaujal miesto určené pre spravodajcov. Už tam sedí, áno, registrujem. Ďakujem veľmi pekne. Do rozpravy je v tejto chvíli ešte písomne prihlásený pán poslanec Ondrej Dostál, ktorému odovzdávam slovo. A je tu, dobre. (Rokovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 382, a o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona o zrušení vyšších územných celkov a o zmene a doplnení niektorých zákonov , tlač 383, a o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 401.)
Hrnčiar, Andrej, doterajší podpredseda NR SR (2020-03-20):
Pán poslanec Juraj Krúpa.
D. Muňko, poslanec: (2006-01-24):
Hovoríte o veciach, čo sa týka Bratislavy a Viedne. Ak chcete rozvíjať cestovný ruch na Slovensku a máte záujmy, aby cestovný ruch na Slovensku bol, tak bratislavské letisko malo mať dávno spracovanú koncepciu, spracovanú takisto koncepciu leteckej prepravy. Za sedem rokov vášho vládnutia ste nespravili nič, korunu ste tam nedali, len ste to potláčali. Teraz ste zistili, že situácia je nasledovná. Nehovorte o štruktúre, aká je viedenská? Má to mesto Viedeň, má to Dolné Rakúsko. My nebudeme mať nič, dnes pri Telecome, kde má štát vyššie percentá, má dominantné postavenie a robí si, čo chce. Takisto si bude robiť, pokiaľ bude mať bratislavské letisko. Takže by som vás poprosil, keby ste sa ešte raz vrátili k biznis plánu, ktorý veľmi dobre viete, ako vyzerá, 1,3 miliardy dalo na výbavu batožinového priestoru, sú tam také veci v tom biznis pláne, že to sa nedá ani čítať. Ďakujem.
Bugár, Béla, podpredseda NR SR (2018-03-26):
Vyhlasujem rozpravu o tomto bode programu za skončenú. Pýtam sa pána premiéra, chce sa... (Reakcia predsedu vlády.) Nech sa páči, môžte sa vyjadriť v rozprave.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 139, za 65, proti 56, zdržalo sa 16, 2 nehlasovali. Uvedený návrh sme neschválili.
Laššáková, Jana, podpredsedníčka NR SR (2013-10-23):
S reakciou pán poslanec Hraško, nech sa páči.
Bugár, Béla, podpredseda NR SR (2016-12-08):
Chcem sa opýtať, je všeobecný súhlas? Áno, dobre, ďakujem pekne. Tak je to schválené. Pán poslanec Pčolinský.
P. Paška, predseda NR SR: (2009-06-30):
(Hlasovanie.) 124 prítomných, 50 za, 55 proti, 18 sa zdržalo, 1 nehlasoval. Návrh sme neschválili.
Paška, Pavol, predseda NR SR (2014-11-09):
Pán poslanec Vašečka.
Glváč, Martin, podpredseda NR SR (2017-04-07):
Ďakujem, pani poslankyňa. Poprosím faktické. Osem? Deväť. Pán poslanec Marosz je posledný, takže deväť prihlásených s faktickými. Prvý, pán poslanec Bagačka, nech sa páči.
Žitňanská, Lucia, ministerka spravodlivosti SR (2010-08-11):
Ďakujem pekne za slovo, pán predseda. Vážený pán predseda, vážené dámy poslankyne, páni poslanci, predložený návrh zákona na rokovanie Národnej rady Slovenskej republiky predkladá vláda Slovenskej republiky ako iniciatívny návrh. Jeho účelom je opätovné zriadenie samostatného ústredného orgánu štátnej správy v oblasti tvorby a ochrany životného prostredia, a to Ministerstva životného prostredia Slovenskej republiky. Vzhľadom na tento účel je potrebné vykonať zmeny v zákone č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Predložená novela zákona vstupuje iba do tých ustanovení, ktoré je potrebné novelizovať v súvislosti s opätovným zriadením Ministerstva životného prostredia. V súvislosti s presunom kompetencií v oblasti tvorby a ochrany životného prostredia z ministerstva pôdohospodárstva, životného prostredia a regionálneho rozvoja sa navrhuje zmena názvu tohto ministerstva, a to na Ministerstvo pôdohospodárstva a rozvoja vidieka Slovenskej republiky. Vážené panie poslankyne, vážení páni poslanci, prosím o podporu predloženého návrhu zákona. Ďakujem pekne.